
SPOROČILO ZA MEDIJE
Poslanec Evropskega parlamenta dr. Milan Zver je obiskal Mestno občino Murska Sobota

Murska Sobota - Danes je Mestno občino Murska Sobota obiskal poslanec Evropskega parlamenta dr. Milan Zver, ki se je danes v Pomurju mudil predvsem 
v okviru svoje kandidature za predsednika države. V imenu mestne uprave sta ga sprejela podžupanja Mestne občine Murska  Sobota Simona Čopi ter direktor mestne uprave Bojan Petrijan, ki sta  evropskemu poslancu v imenu župana Antona Štihca ter ostalih zaposlenih v mestni upravi izrekla dobrodošlico. Pogovor je tekel predvsem o aktivnostih, ki jih bo dr. Milan Zver v okviru svoje promocije peljal v prihodnjih mesecih po vsej Sloveniji. 
Dr. Milan Zver se je v okviru današnjega obiska Pomurja  sestal tudi s predstavniki občine Beltinci in Moravske toplice, pot pa je po obisku Mestne občine Murska Sobota nadaljeval  v Grosuplje, kjer se bo prav tako srečal z županom ter občinsko upravo.

